बहन से मिलने रामदास घाटी से निकली मासूम भटककर हजीरा पहुंची, पुलिस ने घर पहुंचाया
रामदास घाटी से बहन से मिलने निकली 5 वर्षीय बच्ची रास्ता भटक कर हजीरा पहुंच गई। वहां पहुंचकर वह रोने लगी। घटना शुक्रवार की दोपहर करीब 3 बजे की है। राहगीरों ने बच्ची के रोने की सूचना डायल 100 को दी। मौके पर एफआरवी व पुलिस पहुंची। इन्होंने बच्ची को चुप कराकर पता पूछा और उसके परिजन के पास पहुंचाया।
रामदास घाटी निवासी करीम खान की 5 वर्षीय बच्ची फरहीन इंदरगंज थाना क्षेत्र के गेंडे वाली सड़क प्याऊ वाली गली में रहने वाली अपनी बड़ी बहन सुहाना से मिलने के लिए घर पर बिना बताए निकल गई। घर से निकलने के बाद वह रास्ता भटक गई और पैदल हजीरा चौराहे पर पहुंच गई। चौराहे पर अपरिचित लोगों को देख कर वह रोने लगी। बच्ची को रोता देख राहगीरों ने डायल 100 को सूचना दी। एफआरवी पर तैनात विवेक भदौरिया, आरक्षक मुकेश सिंह कुशवाह, कमल वर्मा, बेताल सिंह व भरत जाट मौके पर पहुंचे। एफआरवी के जवानों ने पहले बच्ची को चॉकलेट व आइसक्रीम खिलाकर चुप किया और उससे धीरे-धीरे पता समझा।
दोपहर 12 बजे से बच्ची की तलाश कर रहे थे परिजन
कई घंटों से लापता बच्ची की तलाश में भागदौड़ कर रहे परिजनों ने जब बच्ची को सकुशल अपने सामने देखा तो दौड़कर उसे गले लगा लिया। बच्ची को लेकर आए स्टॉफ को दुआएं देने लगे। वह दोपहर 12 बजे से बच्ची की तलाश कर रहे थे।
थाने के बाहर लापता बच्ची परिजन के साथ।
पहले झूठे मामले में फंसाया, अब मिल रही है धमकी
हेमसिंह की परेड एकता कालोनी निवासी समीर खां पुत्र गफूर खां ने मानवाधिकार आयोग, अल्पसंख्यक आयोग के साथ-साथ आईजी आैर एसपी को पत्र लिखकर न्याय की गुहार की है। पत्र में समीर ने लिखा है कि एक महिला आैर उसके पति ने मदद के नाम पर उससे पांच लाख रुपए उधार लिए थे। काफी समय तक इंतजार करने के बाद पैसे वापस नहीं किए। उसने जब पैसे लौटाने को कहा तो महिला ने 6 माहीने पहले कंपू थाना पुलिस में दुष्कर्म का झूठा मामला दर्ज करा दिया। इस मामले में प्रार्थी को जेल भी जाना पड़ा। कोर्ट से जमानत कराने के बाद जेल से छूटा। पत्र में कहा गया है कि इस सबके बाद भी महिला की आेर से उसे आैर उसके परिवार वालों को आये दिन धमकाया जा रहा है। जन सुनवाई में भी इसकी शिकायत की गई लेकिन कोई सुनवाई नहीं हुई। पत्र में मामले की जांच कराने आैर संबंधितों के खिलाफ कार्रवाई करने की गुहार की गई है।
hin_Deva hin_Deva hin_Deva hin_Deva hin_Deva mag_Deva hin_Deva hin_Deva